Stipula
Stipula in botanica est pars extrinsecus crescens in ambobus basis petioli lateribus. Binatum stipularum par habetur anatomica foliorum typicarum plantarum florentium proprietas, cum in multis speciebus stipulae sint inconspicuae vel omnino absentes (et folium tum exstipulatum appellatur). Formae stipularum sunt variae, et possunt videri glandes, squamae, trichomata, spinae, vel structurae laminares. Est coniunctio inter anatomiam nodi caulis et praesentiam absentiamve stipularum. Plurimae plantae cum nodis trilacunaribus stipulas habent; species cum nodis unilacunaribus typice stipulis carent (Sinnott et Bailey 1914; in Esau 1953 citatum). Secundariae foliorum multiplicum stipulae stipellae appellantur.